CELEX: 32018R1909
Language: lv
Date: 2018-12-04 00:00:00
Title: Padomes Regula (ES) 2018/1909 (2018. gada 4. decembris), ar ko Regulu (ES) Nr. 904/2010 groza attiecībā uz informācijas apmaiņu nolūkā uzraudzīt, lai pareizi tiktu piemērots režīms preču piegādei uz noliktavu

7.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 311/1
               
            
         PADOMES REGULA (ES) 2018/1909
         (2018. gada 4. decembris),
         ar ko Regulu (ES) Nr. 904/2010 groza attiecībā uz informācijas apmaiņu nolūkā uzraudzīt, lai pareizi tiktu piemērots režīms preču piegādei uz noliktavu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 113. pantu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Parlamenta atzinumu (1),
         ņemot vērā Eiropas Ekonomikas un sociālo lietu komitejas atzinumu (2),
         saskaņā ar īpašu likumdošanas procedūru,
         tā kā:
         
                     (1)
                  
                  
                     Lai nodrošinātu to, ka var pienācīgi uzraudzīt vienkāršošanu, kas ar Padomes Direktīvu 2006/112/EK (3) ieviesta attiecībā uz režīmu preču piegādei uz noliktavu, dalībvalstu attiecīgajām kompetentajām iestādēm ir vajadzīga automatizēta pieeja datiem, kas ievākti no nodokļa maksātājiem attiecībā uz šādiem darījumiem.
                  
               
                     (2)
                  
                  
                     Ņemot vērā, ka šajā regulā ietvertie noteikumi izriet no grozījumiem, kas ieviesti ar Padomes Direktīvu (ES) 2018/1910 (4), šī regula būtu jāpiemēro no dienas, kad tiek piemēroti minētie grozījumi.
                  
               
                     (3)
                  
                  
                     Tādēļ Padomes Regula (ES) Nr. 904/2010 (5) būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulu (ES) Nr. 904/2010 21. panta 2. punktu groza šādi:
            
                        1)
                     
                     
                        c) apakšpunktu aizstāj ar šādu:
                        
                                    “c)
                                 
                                 
                                    to personu PVN identifikācijas numuri, kas ir veikušas b) apakšpunktā minētās preču piegādes un sniegušas b) apakšpunktā minētos pakalpojumus, un to personu PVN identifikācijas numuri, kas saskaņā ar Direktīvas 2006/112/EK 262. panta 2. punktu ir iesniegušas informāciju par personām, kurām ir a) apakšpunktā minētais PVN identifikācijas numurs;”;
                                 
                              
                  
                        2)
                     
                     
                        e) apakšpunkta ievadfrāzi aizstāj ar šādu:
                        
                                    “e)
                                 
                                 
                                    to b) apakšpunktā minēto preču piegāžu un pakalpojumu sniegšanas kopējā vērtība, ko katra c) apakšpunktā minētā persona nodrošinājusi katrai personai, kurai ir citas dalībvalsts piešķirts PVN identifikācijas numurs, un attiecībā uz katru personu, kura iesniegusi informāciju saskaņā ar Direktīvas 2006/112/EK 262. panta 2. punktu, – viņa PVN identifikācijas numurs un informācija, ko viņš iesniedzis par katru personu, kurai ir citas dalībvalsts piešķirts PVN identifikācijas numurs, saskaņā ar šādiem nosacījumiem:”.
                                 
                              
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 4. decembrī
            
               
                  Padomes vārdā –
               
               
                  priekšsēdētājs
               
               H. LÖGER
            
         
         
            (1)  2018. gada 3. jūlija atzinums (Oficiālajā Vēstnesī vēl nav publicēts).
         
            (2)  OV C 283, 10.8.2018., 35. lpp.
         
         
            (3)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (4)  Padomes Direktīva (ES) 2018/1910 (2018. gada 4. decembris), ar ko groza Direktīvu 2006/112/EK attiecībā uz atsevišķu pievienotās vērtības nodokļa sistēmas noteikumu saskaņošanu un vienkāršošanu tirdzniecībā starp dalībvalstīm (skatīt šā Oficiālā Vēstneša 3. lpp.).
         
            (5)  Padomes Regula (ES) Nr. 904/2010 (2010. gada 7. oktobris) par administratīvu sadarbību un krāpšanas apkarošanu pievienotās vērtības nodokļa jomā (OV L 268, 12.10.2010., 1. lpp.).